### Beslutninger

Udvalget drøftede proces for udvalgsbehandling af Lokalplan 1163. Et forslag om at gøre foretræderne for udvalget åbne og med deltagelse af hele byrådet vandt ikke flertal i udvalget. Foretræde er derfor som vanligt alene for udvalget og afvikles på udvalgets fastlagte lukkede møder. De partier, som ikke er repræsenteret i udvalget, inviteres til at deltage under sagens behandling. Udvalgsformanden og forvaltningen udarbejder oplæg til proces og plan for afviklingen af foretræderne til næste udvalgsmøde. Der fremsendes notat om de styrelsesmæssige rammer for foretræde samt notat om omkostninger mv. forbundet med afholdelse af eventuelt borgermøde.